钦定古今图书集成/明伦汇编/宫闱典/第051卷 > 《满江红》〈自述〉王昭仪
## 钦定古今图书集成/明伦汇编/宫闱典/第051卷 > 《满江红》〈自述〉王昭仪

太液芙蓉，浑不似、旧时颜色。曾记得、春风雨露，玉楼
金阙。名播兰簪妃后里，欢承笑语君王侧。忽一朝、鼙
鼓揭天来，繁华歇。龙虎散，风云灭。千古恨，凭谁说。
对山河百二，泪沾襟血。驿馆夜惊尘土梦，宫中晓碾
关山月。愿嫦娥、相顾肯从容，随圆缺。